Document ID: 31981R3582

*****
ΚΑΝΟΝΙΣΜΟΣ (ΕΟΚ) αριθ. 3582/81 ΤΗΣ ΕΠΙΤΡΟΠΗΣ
της 14ης Δεκεμβρίου 1981
περί τροποποιήσεως του κανονισμού (ΕΟΚ) αριθ. 2973/79 περί λεπτομερειών εφαρμογής του καθεστώτος υποβοηθήσεως κατά την εξαγωγή των προϊόντων του τομέα του βοείου κρέατος που τυγχάνουν ειδικής μεταχειρίσεως κατά την εισαγωγή σε τρίτη χώρα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από την πράξη προσχωρήσεως της Ελλάδος, και ιδίως το άρθρο 15 παράγραφος 2,
τον κανονισμό (ΕΟΚ) αριθ. 2931/79 του Συμβουλίου της 20ής Δεκεμβρίου 1979 περί καθεστώτος ενισχύσεως κατά την εξαγωγή γεωργικών προϊόντων που δύνανται να τύχουν ειδικής μεταχειρίσεως κατά την εισαγωγή σε τρίτη χώρα (2), και ιδίως το άρθρο 1 παράγραφος 2,
Εκτιμώντας:
ότι ο κανονισμός (ΕΟΚ) αριθ. 2973/79 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2377/80 (4), εθέσπισε τις λεπτομέρειες εφαρμογής του κανονισμού (ΕΟΚ) αριθ. 2931/79·
ότι οι Ηνωμένες Πολιτείες της Αμερικής δύνανται να εφαρμόσουν μία ειδική μεταχείριση κατά την εισαγωγή για ετήσια ποσότητα 5 000 τόνων βοείου κρέατος καταγωγής Κοινότητος, το οποίο ανταποκρίνεται σε ορισμένους όρους· ότι είναι αναγκαίο, βάσει της αποκτηθείσας πείρας, να κατανεμηθεί η ποσότητα αυτή κατά εξάμηνο σε τέσσερα τρίμηνα τμήματα·
ότι ο κανονισμός (ΕΟΚ) αριθ. 77/81 της Επιτροπής (5) έχει προβλέψει ότι οι αιτήσεις πιστοποιητικών εξαγωγής για τον Ιανουάριο του 1982 δύνανται να υποβληθούν από τις 16 Δεκεμβρίου 1981· ότι είναι αναγκαίο να καταργηθεί η διάταξη αυτή για να ληφθεί υπόψη το νέο αυτό καθεστώς·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Βοείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στα άρθρο 1 παράγραφος 1 του κανονισμού (ΕΟΚ) αριθ. 2973/79 προστίθεται το ακόλουθο εδάφιο:
«Η ποσότητα αυτή διαιρείται σε τέσσερα τμήματα των οποίων τα τρία πρώτα, που δεν δύνανται να υπερβούν τους 1 250 τόνους, εξάγονται κατά την διάρκεια των τριών πρώτων τριμήνων εκάστου έτους.
Η Επιτροπή καθορίζει την υπόλοιπη ποσότητα που πρέπει να εξαχθεί κατά την διάρκεια του τέταρτου τριμήνου.»
Άρθρο 2
Το τρίτο εδάφιο του άρθρου 2 του κανονισμού (ΕΟΚ) αριθ. 77/81 καταργείται.
Άρθρο 3
Ο παρών κανονισμός αρχίζει να ισχύει την 1η Ιανουαρίου 1982.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 14 Δεκεμβρίου 1981.

Labels: 3
17
18